
NAJ Aa 


Ndugu yangu Duniani kuna Nyumba nyingi za kila aina Lakini Nyumba 
zote hizo zimejengwa na Miti au Udongo au Tofari au Mawe au Mchanga 
au Simenti...... Nk. 


Nyumba zote hizo zina Vyoo vya ndani na vya nje Wenye kuishi ndani 
ya Nyumba hizo hakupiti Siku wala Mwezi au Mwaka ila Utasikia 
Matatizo ndani ya Nyumbahizo, Utasikia Mtu Kaumwa, Mwengine 
Mnyonge, Mwengine Ana huzuni, au Nyumba ime Bomoka,Wengine 
Wana fukuzwa kwenye Nyumba za kupanga kwa Ajili ya kodi, Wengine 
Chakulatabu, Wengine Mpaka Waseme Uongo ndio wapate Kula! Yaani 
Matatizo Juu ya Matatizo, Hii ndio Hali ya Nyumba za Duniani na watu 

Wake. 


Lakini Ndugu Yangu Waweza kujenga Nyumba katika Pepo Ukiwa Hapa 
Hapa Duniani, Nyumba Ya ajabu kabisa, Nyumba Ambayo Tofari zake 
za Dhahabu na Fedha, Simenti ni Miski, ndani ya Nyumba hiyo kuna 
Wanawake wanaitwa Hurul-aini, Laiti Mwanamke wa Peponi 
Akichungulia kwenye Mbingu ya Dunia basi Dunia yote itajaa Nuuru na 
Harufu nzuri!!, Ndani ya Nyumba hiyo Pamejaa Neema zisizo katika, za 
kila Aina, Neema Ambazo Macho hayajawahi kuona, wala Masikio 
hayajawahi kusikia, sihivyo tu Hata Moyo kuwaza Namna ya Neema hizo 
zilivyo bado!, Watu Wanyumba hiyo Watakula na Kunywa Wataishi 

hawatokufa. 





Ndugu yangu Ukitaka Kuipata Nyumba hiyo Fanya Hili jambo: 

Карокеа Imam Muslim Mungu Amrehemu katika Swahihi yake: 
(Mlango unaoelezea Ubora wakuswali Sala za Sunna zilizo pangiliwa 

kabla ya Faradhi na baada yake). 


Kanihadithia Muhammad bin Abdullahi bin Numairi, Kanihadithia Baba 
yake na Khalid ambae ni Suleiman bin Hayyan' kutoka kwa Daaud bin 
Abiihindi, kutoka kwa Nuuman bin Saalim, kutoka kwa Amru bin Ausi, 
Amesema: Amenihadithia Ambasa bin Abii Sufyan katika Maradhi 
alioFishwa nayo, Mazungumzo Ambayo Ukiyasikia yanafurahisha, 
Amesema: Nilimsikia Mama Habiba Akisema: Nilimsikia Mtume wa 
Mwenyezi Mungu (Rehma na Amani za Allah ziwe juu yake) Akisema: 
{Yeyoto Atakae Swali Rakaa kumi na mbili kwa Usiku na Mchana 

Hujengewa Nyumba Katika Pepo kutokana na Rakaa hizo}.!!! 


Akasema Ummu Habiba: Sikuacha kuswali Rakaa hizo toka nilipo 
Msikia Mtume wa Mwenyezi Mungu (Rehma na Amani za Allah ziwe 
juu yake). 





Na Akasema Ambasa: Sikuacha kuswali Rakaa hizo toka nilipo msikia 
Mama Habiba. 


Na Akasema Amru bin Ausi: Sikuacha kuswali Rakaa hizo toka nilipo 
msikia Ambasa. 


Na Akasema Nuuman bin Saalim:Sikuacha kuswali Rakaa hizo toka 
nilipo msikia Amru bin Ausi. 


Ndugu zangu tukimbilieni kheri hizi na tujitahidini katika hali hii na 
tuwaamrishe tunaowamiliki akiwemo mke, motto, nawengineo. 


Ndugu yangu Jaribu kuiuliza Nafsi yako Maswali machache: 
1/ Miaka mingapi imepita katika Umri wangu Sijaswali Rakaa hizi?. 
2/ Thawabu ngapi zimenipita kwa sababu ya Mambo ya Kipuuzi?. 


3/ Mambo gani Mema Ambayo Nimekwisha yatanguliza mbele ya 
Mwenyezi Mungu?. 


4/ Lini nitaacha Kumuasi Mwenyezi Mungu?. 
5/ Nitaanza lini Kufanya Ibada?. 
6/ Kwa nini Nafsi yangu ni nzito Katika Mambo ya Kheri?. 


7/ Kwa nini Nafsi yangu ni nyepesi Katika Mambo ya Shari?. 


Mwisho kabisa: 


Ndugu yangu Muislam kuwa na pupa katika kutekeleza Sunna tulizo 
zitaja, Faida yake Utaikuta Mbele ya Allah pia Usisahau Kufanya Mambo 
ya Kheri kwa wingi kama vile: Kuswali Swala tano kwa Jamaa Muskitini, 
Funga za Sunna: J/tatu na Al-khamis na zile ayyaamulbiidh (Masiku 
meupe) Tarehe (13-14-15) Kila Mwezi ,na Funga ya Ashuraa, na Funga 
ya Arafaa, na Nyenginezo. Pia Katika Mambo ya Kheri kutoa Zaka na 
kutoa Sadaka kufanya Ibada ya Hija naUmra. Ndugu yangu Milango ya 

Kheri ni Mingi sanaTushindane Katika hilo, Mungu Atufanyie Wepesi. 





NAMNA YA KUTEKELEZA IBADA ZA SUNNA TULIZO ZITAJA: 








Ishaa Maghreb Laasiri Adhuhuri Al-fajri 





BAADIA 

Kuna Swala za Sunna Nyingine Tofauti na Tulizo zitaja: 








1/ Rakaa 2 Wakati Wa kuingia Mskitini. 

2/ Rakaa 4 Kabla ya Swala ya Laasiri 2unatoa Salam 2 unatoa Salam. 
3/ Rakaa 2 Kabla ya Maghreb kwa Mwenye Kutaka. 

4/ Rakaa 2 Baada ya Kumaliza Kutawadha. Nk.... 





Tuna Muomba Mwenyezi Mungu Atupe Kila la Kheri, na Atuepushe 
na Kila la Shari, Atupe Mwisho Mwema Wakati Wa kufa kwetu, 
Atuepushe na Adhabu za Kaburini, Atufufue Siku ya MwishoTukiwa 
Nyuma ya Mtume wetu Muhammad (Rehma na Amani za Allah ziwe 

juu yake) ,Atupe Kitabu chetu Kwa Mkono wa Kulia. 


Rehma na Amani za Allah zimuendee Nabii Muhammad Pamoja na 
Watu wa Nyumbani kwake na Maswahaba zake na Waislamu wote 
watakao Fuata Mwenendo wake Mpaka Siku ya Mwisho, Mwenyezi 

Mungu Atujaalie Tue Miongoni Mwa watu wema. Ameen!! 


AMIN. 








